rejauldu/bengali-wikipedia huggingface dataset:
গণ্ডেরবাল হল ভারতের কেন্দ্রশাসিত অঞ্চল জম্মু ও কাশ্মীরের গণ্ডেরবাল জেলার একটি শহর এবং পৌরসভা কমিটি। এর গড় উচ্চতা হল ১,৬১৯ মিটার (৫,৩১২ ফুট)। এটির দক্ষিণে শ্রীনগর জেলা, উত্তরে বান্দিপুর, উত্তর-পূর্বে কারগিল, দক্ষিণ-পূর্ব দিকে অনন্তনাগ এবং দক্ষিণ-পশ্চিমে বারমুলা।  ভূগোল গণ্ডেরবাল  স্থানাঙ্কে অবস্থিত।Falling Rain Genomics, Inc – Ganderbal. Fallingrain.com. Retrieved on 2011-12-14. সমুদ্র তল থেকে এর গড় উচ্চতা হল ১,৬১৯ মিটার (৫,৩১২ ফুট)। এটির দক্ষিণে শ্রীনগর জেলা, উত্তরে বান্দিপুর, উত্তর-পূর্বে কারগিল, দক্ষিণ-পূর্বে অনন্তনাগ। এটি সাতটি তহশিলে বিভক্ত, সেগুলি হল - গণ্ডেরবাল, কঙ্গন, লার, তুলমুল্লা, গুণ্ড, নাগবল এবং ওয়াকুরা।  বিদ্যুৎ প্রকল্প বিতস্তা নদীর একটি প্রধান শাখা সিন্ধু নদ এই জেলার মধ্য দিয়ে প্রবাহিত। নদীর জল মূলত সেচ এবং জলবিদ্যুৎ উৎপাদনের জন্য ব্যবহৃত হয়। এখানে এই নদীর ওপর তিনটি জলবিদ্যুৎ কেন্দ্র রয়েছে, সেগুলি হল - নিম্ন সিন্ধু জলবিদ্যুৎ প্রকল্প গণ্ডেরবাল, উচ্চ সিন্ধু জলবিদ্যুৎ প্রকল্প ১ম কঙ্গন এবং উচ্চ সিন্ধু জলবিদ্যুৎ প্রকল্প দ্বিতীয় সুম্বল। এ ছাড়া পানীয় জল হিসেবে, শ্রীনগর শহরে, এই নদীর জল- রঙ্গিল জল শোধন কেন্দ্রে পরিশ্রুত করে ব্যবহার করা হয়।Rangil Water Treatment Plant finds hard to feed tail-end areas Lastupdate:- Fri, 4 Sep 2009 18:30:00 GMT. Greaterkashmir.com (2009-09-04). Retrieved on 2011-12-14.  পর্যটন কাশ্মীর উপত্যকার পর্যটন শিল্পকে জোরদার করতে সোনমার্গ পর্যটন কেন্দ্রে প্রতিবছর ওয়াটার রাফটিং প্রতিযোগিতার আয়োজন করা হচ্ছে। মানসবল হ্রদ এবং গঙ্গাবল হ্রদ এই অঞ্চলের অন্যতম পর্যটন কেন্দ্র।Gangabal Lake in India. India9.com (2005-06-07). Retrieved on 2011-12-14. এছাড়াও এই উপত্যকায় ভ্রমণ করতে আসা বিদেশী পর্যটকদের জন্য হারমুখ পর্বতের পাদদেশ অন্যতম একটি গন্তব্য। বৈষ্ণোসর হ্রদ এবং গদসর হ্রদ সোনমার্গের উত্তরে অবস্থিত।  বিকাশ অতীতে যদিও গণ্ডেরবাল ছিল মুখ্যমন্ত্রীরChief Minister of Jammu and Kashmir নির্বাচনী কেন্দ্র,Electoral constituency তবুও অন্যান্য জেলার তুলনায় এটি উন্নয়নে বেশ পিছিয়ে রয়েছে। এখন গণ্ডেরবাল আসনের প্রতিনিধিত্ব করছেন শেখ ইশফাক জব্বার, যিনি সম্প্রতি অনুষ্ঠিত ২০১৪ রাজ্য বিধানসভা নির্বাচনের ৪৬১ ভোটের সামান্য ব্যবধানে কাজী আফজলকে পরাজিত করেছিলেন। রাজ্য সরকার জেলার উন্নয়নের প্রতি গুরুত্ব দেখায়নি। কাশ্মীর উপত্যকার একমাত্র কেন্দ্রীয় বিশ্ববিদ্যালয়টিCentral University of Kashmir, Ganderbal | CareerPages . Careerpages.in. Retrieved on 2011-12-14. এখন গণ্ডেরবাল জেলায় নির্মিত হচ্ছে। জেলার অর্থনীতি ও শিক্ষার উন্নয়নের লক্ষ্যে, একটি অনুষদ, শের-ই-কাশ্মীর কৃষি বিজ্ঞান ও কাশ্মীরের প্রযুক্তি বিশ্ববিদ্যালয়ের বনপালনবিদ্যা অনুষদটি বেনহামায় নির্মাণাধীন। অর্থনীতি ও শিক্ষাব্যবস্থায় জেলাটি বেশ পেছনে পড়ে রয়েছে। এখানে একটি স্টেডিয়াম রয়েছে যেখানে দিন রাতের ম্যাচ খেলা হয়। শারীরিক শিক্ষা কলেজ, যেটি রাজ্যের একমাত্র কলেজ, সেটি জেলা সদর থেকে প্রায় ৩.৫ কিমি দূরে গাডুরা গণ্ডেরবালে অবস্থিত।  জনসংখ্যার উপাত্ত ভারতের আদমশুমারি , গণ্ডেরবালের জনসংখ্যা ২৯৭৪৪৬ জন।census of India official website, www.census2011.co.in এর মধ্যে পুরুষ ৫৩.৩৬% এবং নারী ৪৬.৬৪%। গণ্ডেরবালে গড় সাক্ষরতার হার ৫৮.০৪%, জাতীয় গড় ৭৪.০৪% এর তুলনায় বেশ কম: পুরুষদের মধ্যে সাক্ষরতার হার ৬৮.৮৫%, এবং নারীদের মধ্যে সাক্ষরতার হার ৪৫.৭১%। এই শহরের জনসংখ্যার ১৭.০১% হল ৬ বছর বা তার কম বয়সী।this is census of India 2011, www.census2011.co.in  তথ্যসূত্র  বিষয়শ্রেণী:গণ্ডেরবাল জেলার নগর ও শহরগুলি
উলানিয়া বাংলাদেশের বরিশাল জেলার অন্তর্গত মেহেন্দিগঞ্জ উপজেলার একটি ইউনিয়ন।   আয়তন  উলানিয়া ইউনিয়নের আয়তন ৬,০৯৬ একর।   প্রশাসনিক কাঠামো  উলানিয়া ইউনিয়ন মেহেন্দিগঞ্জ উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম মেহেন্দিগঞ্জ থানার আওতাধীন। এটি জাতীয় সংসদের ১২২নং নির্বাচনী এলাকা বরিশাল-৪ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী উলানিয়া ইউনিয়নের মোট জনসংখ্যা ৫১,০৭৭ জন। এর মধ্যে পুরুষ ২৫,৩৪৫ জন এবং মহিলা ২৫,৭৩২ জন। মোট পরিবার ১১,২০০টি।   শিক্ষা  ২০১১ সালের আদমশুমারি অনুযায়ী উলানিয়া ইউনিয়নের সাক্ষরতার হার ৪৬.৫%।   শিক্ষা প্রতিষ্ঠান    নপাইয়া হোগলটুরি হামিদিয়া ফাজিল মাদ্রাসা  উলানিয়া করোনেশন হাই স্কুল  উলানিয়া গার্লস মাধ্যমিক বিদ্যালয়  উত্তর পূর্বষাট্টি সরকারী প্রাথমিক বিদ্যালয়  পূর্বষাট্টি সরকারী প্রাথমিক বিদ্যালয়  নয়াখালী মাধ্যমিক বিদ্যালয়  উলানিয়া দাখিল মহিলা মাদ্রাসা   আরও দেখুন   মেহেন্দিগঞ্জ উপজেলা  মেহেন্দিগঞ্জ থানা  বরিশাল জেলা   তথ্যসূত্র    বহিঃসংযোগ   বিষয়শ্রেণী:মেহেন্দিগঞ্জ উপজেলার ইউনিয়ন
-মহঃ আলি  মুহাম্মদ আলী (জন্ম ক্যাসিয়াস মারকেলাস ক্লে জুনিয়র জানুয়ারি ১৭, ১৯৪২) একজন সাবেক মার্কিন মুষ্ঠিযোদ্ধা, ৩বারের ওয়ার্ল্ড হেভিওয়েট চ্যাপিয়ন এবং ওলিম্পিক লাইট-হেভিওয়েট স্বর্ণপদক বিজেতা। ১৯৯৯ সালে মুহাম্মদ আলীর নাম বিবিসি এবং স্পোর্টস ইলাট্রেটেড স্পোর্টসম্যান অব দ্যা সেঞ্চুরী অথবা শতাব্দীর সেরা খেলোয়াড় হিসেবে ঘোষণা করে। আলী জন্মগ্রহণ করেছিলেন লুইসভিলা, কেন্টাকি তে। তিনি তার নাম তার বাবা ক্যাসিয়াস মারকেলাস ক্লে সিনিয়র এর নাম অনুসারেই রাখা হয়েছি, যার নামকরণ করা হয়েছিল একজন দাসপ্রথা বিরোধী রাজনীতিবিদ ক্যাসিয়াস ক্লে এর নামানুসারে। আলী ১৯৬৪ সালে ইসলামী সংগঠন নেশন অব ইসলাম এ যুক্ত হলে এবং ১৯৭৫ সালে ইসলাম ধর্ম গ্রহণ করলে তার নাম পরিবর্তন করেন।
ডাউকী ইউনিয়ন বাংলাদেশের খুলনা বিভাগের চুয়াডাঙ্গা জেলার আলমডাঙ্গা উপজেলার একটি ইউনিয়ন পরিষদ। এটি ৬৫.৩২ কিমি২ (২৫.২২ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৮,৭৩১ জন। ইউনিয়নটিতে মোট গ্রামের সংখ্যা ১১টি ও মৌজার সংখ্যা ৫টি।  ইতিহাস পাকিস্থান শাসনামলের আনুমানিক ১৮৬৫ সালে প্রথম নদীয়া জেলার চুয়াডাঙ্গা মহকুমার অধীনে বর্তমান ডাউকি ইউনিয়ন গঠিত হয়। ঐ সময়ে ইউনিয়ন এর চেয়ারম্যান কে ইউনিয়ন পঞ্চায়েত বলা হত। প্রথম পঞ্চায়েত প্রধানের নাম ছিল মুক্তিযুদ্ধের অন্যতম সংগঠক বীর মুক্তিযোদ্ধা মোঃ সাফায়েতুল ইসলাম। তিনি বর্তমান বাদেমাজু গ্রামের অধিবাসী ছিলেন। তিনি শুরু হতে ১৯৬৫ থেকে ৩০-০৪-১৯৭১ সাল পর্যন্ত একাধারে এই পদে অধিষ্ঠিত ছিলেন। অতঃপর মুক্তিযুদ্ধ চলাকালীন ও স্বাধীনতা পরবর্তি প্রথম চেয়ারম্যানের দ্বায়িত্ব পালন করেন বাবু রঞ্জিত কুমান বিশ্বাস। বর্তমানে ১১ টি ছোট বড় গ্রাম মিলিয়ে ডাউকি ইউনিয়ন গঠিত। খাল-বিল ও নদ-নদী ডাউকি ইউনিয়নে কুমার নামক একটি নদী, ৬টি খাল এবং ১টি বিল রয়েছে।  উল্লেখযোগ্য ব্যক্তি  মোঃ সাফায়েতুল ইসলাম, (বীর মুক্তিযোদ্ধা)।  মোঃ হাফিজুর রহমান, (বিশিষ্ট্য সমাজ সেবক)  তথ্যসূত্র  বিষয়শ্রেণী:আলমডাঙ্গা উপজেলার ইউনিয়ন
কেশরাজ (; বৈজ্ঞানিক নাম: Dicrurus hottentottus) বা কেশরী ফিঙে ডিক্রুরিডাই পরিবারভূক্ত এক প্রকার এশীয় পাখি। কেশরাজের বৈজ্ঞানিক নামের অর্থ হটেনটট চেরালেজ (গ্রিক: dikros = চেরা, -ouros = লেজের; লাতিন: hottentottus = হটেনটটের, নামিবিয়ার যাযাবর আদিবাসী)। আই. ইউ. সি. এন. এই প্রজাতিটিকে Least Concern বা ন্যূনতম বিপদগ্রস্ত বলে ঘোষণা করেছে।Dicrurus hottentottus , The IUCN Red List of Threatened Species এ কেশরাজ বিষয়ক পাতা। এর চেহারা প্রায় ফিঙের মতো হলেও আসলে তা নয়। পূর্বে এ প্রজাতির পাখিটিকে ডিক্রুরাস ব্র্যাকটিটাস প্রজাতির একটি উপপ্রজাতি হিসেবে বিবেচনা করা হতো। কিছু প্রতিষ্ঠান সুমাত্রান ফিঙে (D. sumatranus)-কে এর উপপ্রজাতি হিসেবে আখ্যায়িত করে থাকেন।   আবাসস্থল  বাংলাদেশ, ভারত, মায়ানমার, নেপাল, ভুটান, থাইল্যান্ড থেকে শুরু করে সমগ্র ইন্দোচীন, চীন, ইন্দোনেশিয়া, ফিলিপাইন, মালয়েশিয়া, সিঙ্গাপুর, ব্রুনাই প্রভৃতি দেশে এদের প্রধান আবাসস্থল। দক্ষিণ কোরিয়ায় এরা অনিয়মিত। ছোট ছোট দূরত্বে এরা উড়ে বেড়ায়। তবে আওয়াজ খুবই তীক্ষ্ণ প্রকৃতির। বাজ, চিল ইত্যাদি শিকারী পাখিকে দেখামাত্র উল্টো তাড়া করে। মাদাগাস্কার থেকে ড্রোঙ্গো নামটি এসেছে। অস্ট্রেলিয়ার পূর্ব উপকূল থেকে এ পাখির নামকরণ হয়েছে যা বোকাটে, নির্বোধ ব্যক্তিকে ঘায়েল করার ক্ষেত্রে ব্যবহার করা হয়।   বৈশিষ্ট্যাবলী  কেশরাজের দৈর্ঘ্য গড়পড়তা ৩২-৩৩ সেন্টিমিটার। দেহে আবৃত পালকের সবটুকু অংশই ঘন কুচকুচে কালো। লেজের শেষাংশ একটু মোড়ানো। মাথায় ক'গাছি কালো কেশাকৃতির পালক আছে যা প্রায় ৬ সেন্টিমিটার লম্বা ও শরীরের অন্যান্য অংশের পালকের চেয়ে বেশ শক্ত।  স্ত্রীজাতীয় কেশরাজ পুরুষ পাখিটির মতোই দেখতে। মার্চ থেকে জুন মাস পর্যন্ত সময়কাল এদের প্রজনন ঋতু। গোলাকৃতি বাসায় গাছের ছাল, বাকল, লতা-পাতা ব্যবহার করে তৈরী করে। ৩ থেকে ৪টি ডিম পাড়ে। ডিমগুলো ১৫-১৭ দিন পর ফোটে।দৈনিক ইত্তেফাক, শেষের পাতা, ১৪ অক্টোবর, ২০১২ইং, মুদ্রিত সংস্করণ  মূলতঃ পোকামাকড় খেয়েই এরা জীবনধারণ করে। এছাড়াও, ফুলের মধু, খেজুরের রস পান করতেও এদেরকে দেখা যায়। নদী, পুকুরে ছোঁ মেরে জলপানের মাধ্যমে তৃষ্ণা নিবারণ করে।   তথ্যসূত্র    বহিঃসংযোগ   Oriental Bird Images , কেশরাজের আরও আলোকচিত্র।  নিরীহ পাখির বন্ধু কেশরাজ বাংলাদেশ প্রতিদিন, ১ জুন ২০১৮, পেছনের পাতা কলাম ৮।  বিষয়শ্রেণী:এশিয়ার পাখি বিষয়শ্রেণী:ভারতের পাখি বিষয়শ্রেণী:বাংলাদেশের পাখি বিষয়শ্রেণী:নেপালের পাখি বিষয়শ্রেণী:ভুটানের পাখি বিষয়শ্রেণী:মিয়ানমারের পাখি বিষয়শ্রেণী:কম্বোডিয়ার পাখি বিষয়শ্রেণী:থাইল্যান্ডের পাখি বিষয়শ্রেণী:ভিয়েতনামের পাখি বিষয়শ্রেণী:লাওসের পাখি বিষয়শ্রেণী:মালয়েশিয়ার পাখি বিষয়শ্রেণী:ইন্দোনেশিয়ার পাখি বিষয়শ্রেণী:সিঙ্গাপুরের পাখি বিষয়শ্রেণী:ফিলিপাইনের পাখি বিষয়শ্রেণী:ব্রুনাইয়ের পাখি বিষয়শ্রেণী:চীনের পাখি বিষয়শ্রেণী:দক্ষিণ কোরিয়ার পাখি বিষয়শ্রেণী:ডিক্রুরাস বিষয়শ্রেণী:১৭৬৬-এ বর্ণিত পাখি বিষয়শ্রেণী:দক্ষিণ এশিয়ার পাখি বিষয়শ্রেণী:দক্ষিণ-পূর্ব এশিয়ার পাখি বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
গিলবার্ট নিউটন লুইস, ফরমেমআরস (; জন্ম: ২৩ অক্টোবর, ১৯৭৫ - মৃত্যু: ২৩ মার্চ, ১৯৪৬) একজন মার্কিন ভৌত রসায়নবিদ। তিনি সমযোজী বন্ধন, ইলেক্ট্রন জোড়, লুইস ডট কাঠামোর ধারণা দেন। তিনি তাপগতিবিদ্যা, আলোকরসায়ন, আইসোটোপ পৃথকীকরণ ও অম্ল এবং ক্ষারকের তত্ত্বের জন্যও বিখ্যাত হয়ে রয়েছেন।   জীবনী  লুইস ১৮৭৫ সালে ম্যাসাচুসেটসে জন্মগ্রহণ করেন। তিনি নেব্রাস্কা বিশ্ববিদ্যালয়ে দুই বছর পড়ার পর হার্ভার্ড বিশ্ববিদ্যালয়ে চলে যান এবং এখান থেকেই বিএসসি ডিগ্রি অর্জন করেন। তিনি ১৮৯৯ সালে একই বিশ্ববিদ্যালয় থেকে রসায়নে পিএইচডি ডিগ্রি অর্জন করেন। তিনি হার্ভার্ডে এক বছর শিক্ষকতা করার পর জার্মানিতে গমন করেন। ১৯০১ সালে তিনি হার্ভার্ডে ফিরে আসেন। তাকে তাপগতিবিদ্যা ও তড়িৎরসায়নের ইন্সট্রাক্টর হিসেবে নিয়োগ দেয়া হয়। তিনি ১৯০৫ সালে ম্যাসাচুসেট্‌স ইনস্টিটিউট অফ টেকনোলজিতে শিক্ষক হিসেবে যোগ দেন। তিনি ১৯০৭ সালে সহকারী অধ্যাপক, ১৯০৮ সালে সহযোগী অধ্যাপক এবং ১৯১১ সালে পূর্ণ অধ্যাপক পদে উন্নীত হন। তিনি ১৯১২ সালে ইউনিভার্সিটি অব ক্যালিফোর্নিয়া, বার্কলের কলেজ অব কেমিস্ট্রির ভৌত রসায়নের অধ্যাপক নিযুক্ত হন।   গবেষণা    তাপগতিবিদ্যা    ভ্যালেন্সি তত্ত্ব    আপেক্ষিকতা    লুইস অম্ল ও ক্ষারক    ভারী পানি    তথ্যসূত্র    আরও পড়ুন   Coffey, Patrick (2008) Cathedrals of Science: The Personalities and Rivalries That Made Modern Chemistry. Oxford University Press.    বহিঃসংযোগ   Gilbert Newton Lewis (1875–1946) and Irving Langmuir (1881–1957) - Chemical Achievers  Key Participants: G. N. Lewis  - Linus Pauling and the Nature of the Chemical Bond: A Documentary History  [Eric Scerri, The Periodic Table, Its Story and Its Significance, Oxford University Press, 2007, see chapter 8 especially]  National Academy of Sciences Biographical Memoir  বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:হার্ভার্ড বিশ্ববিদ্যালয়ের শিক্ষক বিষয়শ্রেণী:ম্যাসাচুসেট্‌স ইনস্টিটিউট অব টেকনোলজির শিক্ষক বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির শিক্ষক বিষয়শ্রেণী:উইলার্ড গিবস অ্যাওয়ার্ড বিজয়ী বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:মার্কিন ভৌত রসায়নবিদ বিষয়শ্রেণী:ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী বিষয়শ্রেণী:রয়েল সোসাইটির বিদেশি সদস্য বিষয়শ্রেণী:ইউএসএসআর-এর বিজ্ঞান একাডেমির সম্মানিত সদস্য বিষয়শ্রেণী:১৮৭৫-এ জন্ম বিষয়শ্রেণী:১৯৪৬-এ মৃত্যু বিষয়শ্রেণী:নেব্রাস্কা বিশ্ববিদ্যালয়ের প্রাক্তন শিক্ষার্থী
বস্তার বিদ্রোহ, যা ভুমকাল নামেও পরিচিত, ১৯১০ সালে মধ্য ভারতের বস্তার রাজ্যে ব্রিটিশ রাজের বিরুদ্ধে একটি আদিবাসী বিদ্রোহ ছিল। এর নেতৃত্বে ছিলেন গুন্ডা ধুরhttps://www.bhaskar.com/local/chhattisgarh/raipur/badgaon/news/111-years-ago-from-today-gundadhur-sent-a-message-of-revolt-against-the-british-by-tying-chillies-in-mango-twigs-128211279.html, একজন উপজাতীয় নেতা, সেইসাথে একজন দেওয়ান এবং রাজা লাল করেন্দ্র সিং-এর চাচাতো ভাই। উপজাতিরা একত্রিত হয়েছিল, যার ফলে পুরো রাজ্য ব্রিটিশ ঔপনিবেশিক সরকারের বিরুদ্ধে বিদ্রোহ শুরু করেছিল। শেষে ব্রিটিশ সরকার প্রতিবেশী জয়পুর এবং বাংলার অতিরিক্ত সৈন্যদের দ্বারা বিদ্রোহ দমন করে এবং নেতাদের গ্রেপ্তার করে।  বিদ্রোহের প্রাথমিক কারণ, যা পরে দাঙ্গার কারণ পরীক্ষা করে বেশ কয়েকটি সরকারী প্রতিবেদন দ্বারা আবিষ্কৃত হয়েছিল, বনের ব্যবহার সম্পর্কিত ব্রিটিশ ঔপনিবেশিক নীতি ছিল। ব্রিটিশ ঔপনিবেশিক সরকার বন সংরক্ষণ শুরু করেছিল, যা কেবল কিছু কর্পোরেশনকে বনজ সম্পদ শোষণ করার অনুমতি দিয়েছিল। এর ফলে উপজাতীয়দের তাদের জীবিকানির্বাহের জন্য বন ব্যবহার করা থেকে বিরত রাখা হয়েছিল, এবং প্রায়শই, উপজাতীয় গ্রামগুলির স্থানচ্যুতি, যা ঔপনিবেশিক সরকারের বিরুদ্ধে ব্যাপক ক্ষোভের সৃষ্টি করেছিল।   তথ্যসূত্র   বিষয়শ্রেণী:বিদ্রোহ
নরওয়ের এর জন্য রাষ্ট্রীয় সংকেত ও ইন্টারনেট প্রদত্ত ডোমেইন সাফিক্স। নোরিড হল ডোমেইন নাম নিবন্ধীকরণ সংস্থা, যা ট্রোন্ডহাইমে অবস্থিত সরকারি ইউনিনেট প্রতিষ্ঠানের মাধ্যমে ও নরওয়েজীয় ডাক ও টেলিযোগাযোগ কর্তৃপক্ষের অধীনে পরিচালিত হয়। ১০ মে ২০১৩ এর পরিসংখ্যান অনুসারে ৫৮৩,৯৬২ জন নিবন্ধিত  ডোমেইন রয়েছে। বর্তমানে নরওয়ের প্রতি প্রতিষ্ঠানগুলো ব্রনয়সান্ড নিবন্ধন কেন্দ্রের মাধ্যমে সর্বোচ্চ ১০০ ডোমেইন নিবন্ধন করতে পারবে। নরওয়েতে বসবাসকারী অধিবাসীরা দ্বিতীয়ে স্তরের ডোমেউন  নিবন্ধন করতে পারে এবং ১৭ জুন ২০১৪ থেকে  ডোমেইন নিবন্ধনের জন্যও উপযুক্ত। "সবার জন্য .no ডোমেইন" . নোরিড. ৬ জুন ২০১৪. Retrieved ২২ জুন ২০১৪.   দ্বিতীয় স্তরের ডোমেইন  + দ্বিতীয় স্তরের বিশেষ ডোমেইনের তালিকা  ডোমেইন সীমাবদ্ধতা ব্যবস্থাপক  নরওয়ে সরকার  সরকারি প্রশাসনিক সেবা  গ্রামীণ উচ্চ বিদ্যালয় সমূহ  নোরিড  পৌর গ্রন্থাগার সমূহ  নোরিড  কাউন্টি গ্রন্থাগার সমূহ  নোরিড  প্রাথমিক ও নিম্ন মাধ্যমিক বিদ্যালয় সমূহ  নোরিড  পৌরসভাসমূহ  নরওয়েজীয় স্থানীয় ও আঞ্চলিক কর্তৃপক্ষ এসোসিয়েশন  ক্রীড়া প্রতিষ্ঠানসমূহ  নোরিড  পৌরসভাসমূহ  নরওয়েজীয় স্থানীয় ও আঞ্চলিক কর্তৃপক্ষ এসোসিয়েশন  নরওয়েজীয় সামরিক বাহিনী  নরওয়েজীয় সামরিক বাহিনী  জাদুঘর সমূহ নোরিড  যুব ও ছাত্রদের প্রতিষ্ঠানসমূহ  নোরিড  ব্যক্তিগত  নোরিড  নরওয়ে সরকার  সরকারি প্রশাসনিক সেবা  উচ্চ মাধ্যমিক মহাবিদ্যালয় সমূহ  নোরিড   তথ্যসূত্র    গ্রন্থপঞ্জি     বিষয়শ্রেণী:নরওয়েতে ইন্টারনেট বিষয়শ্রেণী:ইউরোপীয় জাতীয় টপ-লেভেল ডোমেইন নিবন্ধন কাউন্সিল সদস্য বিষয়শ্রেণী:১৯৮৩ সালে নরওয়ের স্থাপনা বিষয়শ্রেণী:ইউরোপীয় জাতীয় টপ লেভেল ডোমেইন রেজিষ্ট্রি সদস্যদের কাউন্সিল
অ্যানি মরিল স্মিথ (১৩ ফেব্রুয়ারি ১৮৫৬ – ১ নভেম্বর ১৯৪৬) তিনি ব্রুকলিনের একজন মার্কিন উদ্ভিদবিজ্ঞানী এবং ব্রায়োলজিস্ট (ব্রায়োফাইটের বৈজ্ঞানিক অধ্যয়নের সাথে সম্পর্কিত উদ্ভিদবিদ্যা) ছিলেন। তিনি মূলত একজন স্ব-শিক্ষিত বিজ্ঞানী এবং সুলিভ্যান্ট মস সোসাইটির একজন গুরুত্বপূর্ণ সদস্য ছিলেন। ১৯০৬ থেকে ১৯১১ সাল পর্যন্ত তিনি দ্য ব্রায়োলজিস্টের একমাত্র সম্পাদক হিসাবে কাজ করেছিলেন। তিনি বেশ কয়েকটি গুরুত্বপূর্ণ বংশতালিকামূলক বইও প্রকাশ করেছেন।   প্রাথমিক জীবন এবং শিক্ষা  অ্যানি এলিজাবেথ মরিল জন্মগ্রহণ করেন। তিনি সিনথিয়া (ল্যাংডন) এবং হেনরি এডউইন মরিলের কন্যা, এমডি তিনি প্যাকার কলেজিয়েট ইনস্টিটিউটে শিক্ষিত হন, এবং ১৮৮০ সালে হিউ মন্টগোমারি স্মিথকে বিয়ে করেন।  যখন তিনি অল্পবয়সী ছিলেন, অ্যানি মরিল স্মিথ বিদেশে উদ্ভিদবিদ্যা অধ্যয়ন করেছিলেন এবং ব্রায়োফাইটস এবং লাইকেনে আগ্রহী হয়েছিলেন। তিনি সুলিভেন্ট মস সোসাইটির সহ-প্রতিষ্ঠাতা এলিজাবেথ গার্ট্রুড ব্রিটন এবং অ্যাবেল জোয়েল গ্রাউটের সাথে পরিচিত ছিলেন।   কর্মজীবন  ১৮৯৭ সালে তার স্বামীর অকাল মৃত্যুর পর স্মিথ সুলিভেন্ট মস সোসাইটি দ্বারা প্রকাশিত একটি জার্নাল দ্য ব্রায়োলজিস্টের সহযোগী সম্পাদক হন। ১০৯৫ সালে তিনি আনুষ্ঠানিক সম্পাদক হন এবং ১৯১১ সাল পর্যন্ত এই ভূমিকা পালন করেন। এই সময়ে, স্মিথ তার ব্যক্তিগত সম্পদের বেশিরভাগই সোসাইটিকে সলভেন্ট রাখার জন্য ব্যবহার করেছিলেন। তিনি ১০ বছর সোসাইটির কোষাধ্যক্ষ হিসেবে দায়িত্ব পালন করেন; তিনি সাত বছর ভাইস প্রেসিডেন্ট ছিলেন; এবং দুই বছরের জন্য রাষ্ট্রপতি। একটি বোটানিক্যাল নাম উদ্ধৃত করার সময় এই ব্যক্তিকে লেখক হিসাবে নির্দেশ করতে ব্যবহৃত হয়।  স্মিথ বেশ কয়েকটি বংশবৃত্তান্তমূলক বইও প্রকাশ করেন, যার মধ্যে রয়েছে ল্যাংডন পরিবার সম্পর্কে 'ফ্রম ওয়ান জেনারেশন টু অ্যানাদার' (১৯০৬), 'মরিল কিন্ড্রেড ইন আমেরিকা' (১৯১৪), এবং 'হেনরি মন্টগোমেরি স্মিথ ও ক্যাথরিন ফোরশির পূর্বপুরুষ' (১৯২১)। ব্রুকলিনের গ্রিন-উড কবরস্থানে তাকে সমাহিত করা হয়।   তথ্যসূত্র    বহিঃসংযোগ    Works by or about Annie Morrill Smith at Internet Archive  বিষয়শ্রেণী:২০শ শতাব্দীর মার্কিন নারী বিজ্ঞানী বিষয়শ্রেণী:নিউ ইয়র্ক (অঙ্গরাজ্য)-এর বিজ্ঞানী বিষয়শ্রেণী:মার্কিন সম্পাদক বিষয়শ্রেণী:মার্কিন লেখিকা বিষয়শ্রেণী:১৯৪৬-এ মৃত্যু বিষয়শ্রেণী:১৮৫৬-এ জন্ম
মার্গারেট গোরমান (ইংরেজি: Margaret Gorman; জন্ম: ১৮ আগস্ট ১৯০৫ – ১ অক্টোবর ১৯৯৫) ছিলেন ১৯২১ সালে মিস আমেরিকার প্রথম শিরোপাধারী।   ব্যক্তিগত জীবন  thumb|left|200px|upright|মিস আমেরিকার প্রথম শিরোপাধারী মার্গারেট গোরমান, আটলান্টিক সিটি গোরম্যান ১৯২২ সালের প্রতিযোগিতা চালিয়ে যান, এবং দর্শকদের পছন্দ তালিকায় স্থান পান। কয়েক বছর পরে, তিনি ভিক্টর চাহিলের সঙ্গে পরিণয়সূত্রে আবদ্ধ হন, এবং ১৯৫৭ সালে ভিক্টরের মৃত্যু আগ পর্যন্ত সংসার করেন। তিনি তার পুরো জীবনেই ওয়াশিংটন ডি.সি. বসবাস করেছেন, তিনি কেতাদুরস্ত ও ভ্রমণ প্রিয় ছিলেন।  তিনি ১ অক্টোবর ১৯৯৫ সালে, ৯০ বছর বয়সে মৃত্যুবরণ করেন।   তথ্যসূত্র    বহিঃসংযোগ   Margaret Gorman at MissAmerica.org "Margaret G. Cahill, 90, Is Dead; Was First Miss America, in 1921" at New York Times Margaret Gorman: First Miss America And Washingtonian  বিষয়শ্রেণী:১৯০৫-এ জন্ম বিষয়শ্রেণী:১৯৯৫-এ মৃত্যু বিষয়শ্রেণী:মিস আমেরিকা ১৯২০-এ অংশগ্রহণকারী বিষয়শ্রেণী:মিস আমেরিকা বিজয়ী বিষয়শ্রেণী:ওয়াশিংটন, ডি.সি.-এর ব্যক্তি
অনামিকা () হচ্ছে ১৯৭৩ সালে মুক্তিপ্রাপ্ত একটি হিন্দি চলচ্চিত্র যার পরিচালক ছিলেন রঘুনাথ ঝালানি এবং প্রযোজক ছিলেন তাহির হুসাইন। চলচ্চিত্রটিতে রাহুল দেব বর্মণের সঙ্গীত পরিচালনায় কিশোর কুমারের গাওয়া 'মেরি ভিগি ভিগি সি' এবং লতা মঙ্গেশকরের গাওয়া 'বাহোঁ মেঁ চলে আও' গান দুটি অনেক জনপ্রিয় হয়েছিলো।http://indianexpress.com/article/cities/delhi/when-the-heart-skipped-a-beat/ চলচ্চিত্রটি তেলুগু ভাষায় ১৯৭৭ সালে 'কল্পনা' নামে পুনঃনির্মিত হয়েছিলো।  অভিনয়ে   সঞ্জীব কুমার - দেবেন্দ্র দত্ত  জয়া ভাদুড়ী - অনামিক দত্ত/কাঞ্চণ/অর্চনা  ইফতেখার - ইরশাদ হুসেইন  হেলেন - রুবাই, ক্যাবারে নর্তকী   সঙ্গীত    তথ্যসূত্র    বহিঃসংযোগ     বিষয়শ্রেণী:হিন্দি ভাষার চলচ্চিত্র বিষয়শ্রেণী:১৯৭০-এর দশকের হিন্দি ভাষার চলচ্চিত্র বিষয়শ্রেণী:রাহুল দেববর্মণ সুরারোপিত চলচ্চিত্র বিষয়শ্রেণী:অন্য ভাষায় পুনর্নির্মিত হিন্দি চলচ্চিত্র বিষয়শ্রেণী:১৯৭৩-এর চলচ্চিত্র
আলফা-আই স্টুডিওজ লিমিটেড হল একটি বাংলাদেশী চলচ্চিত্র প্রযোজনা এবং বিতরণ কোম্পানি। এটি শাহরিয়ার শাকিল প্রতিষ্ঠা করেছেন। বাংলাদেশ, ভারত (পশ্চিমবঙ্গ) এবং অন্যান্য দেশে বাংলা চলচ্চিত্র প্রযোজনা ও বিতরণ ছাড়াও, এটি বাংলাদেশে হলিউড চলচ্চিত্র বিতরণও করে। কোম্পানির অন্যান্য বিভাগগুলির মধ্যে রয়েছে প্রদর্শনী, টিভি কন্টেন্ট প্রযোজনা, ডিজিটাল সিনেমা, নতুন মিডিয়া এবং আইপিআর সিন্ডিকেশন।  আলফা-আই এবং কলকাতা-ভিত্তিক প্রযোজনা সংস্থা শ্রী ভেঙ্কটেশ ফিল্মস যৌথভাবে বাংলাদেশ তে এসভিএফ আলফা-আই এন্টারটেইনমেন্ট লিমিটেড প্রতিষ্ঠা করেছে। কোম্পানির ব্যবস্থাপনা পরিচালক হলেন শাহরিয়ার শাকিল, এবং এর চেয়ারম্যান হলেন মহেন্দ্র সোনি। এটি বাংলাদেশী চলচ্চিত্র প্রযোজনা করতে পারদর্শী।   চলচ্চিত্র তালিকা    পূর্ণদৈর্ঘ্য চলচ্চিত্র  +চাবি†চলচ্চিত্র বা টিভি প্রযোজনাগুলিকে বোঝায় যা এখনও মুক্তি পায়নি বছরচলচ্চিত্রঅভিনয়শিল্পীপরিচালকমন্তব্যসূত্র২০২৩সুড়ঙ্গআফরান নিশো, তমা মির্জারায়হান রাফীসহ-প্রযোজনায় চরকি২০২৪পেয়ারার সুবাসজয়া আহসান, আহমেদ রুবেল, তারিক আনাম খান, সুষমা সরকারনুরুল আলম আতিকতুফানশাকিব খান, মিমি চক্রবর্তী, চঞ্চল চৌধুরী, মাসুমা রহমান নাবিলারায়হান রাফীসহ-প্রযোজনায় যৌথভাবে এসভিএফ এবং চরকি২০২৫দাগিআফরান নিশো, তমা মির্জাশিহাব শাহীনতাণ্ডবশাকিব খান, জয়া আহসান, আফরান নিশো, সাবিলা নূর, সিয়াম আহমেদরায়হান রাফীসহ-প্রযোজনায় যৌথভাবে এসভিএফ এবং চরকি (সহযোগিতায় দীপ্ত টিভি)চঞ্চল চৌধুরী, আফরান নিশোরেদওয়ান রনিসহ-প্রযোজনায় যৌথভাবে এসভিএফ এবং চরকি   ওয়েব ফিল্ম  +বছরচলচ্চিত্রকাস্টপরিচালকমন্তব্যসূত্র২০২৩উনিশ২০আরিফিন শুভ, আফসানা আরা বিন্দুমিজানুর রহমান আরিয়ানওয়েব ফিল্ম চরকি২০২৫ঘুমপরীপ্রীতম হাসান, তানজিন তিশাজাহিদ প্রীতমওয়েব ফিল্ম চরকি  তথ্যসূত্র  বিষয়শ্রেণী:বাংলাদেশের চলচ্চিত্র প্রযোজনা কোম্পানি
কুলুবী ভাষা (কুলুই নামেও পরিচিত, টাকরী: ) পশ্চিমা পাহাড়ী ভাষাগোষ্ঠীর অন্তর্ভুক্ত একটি ভাষা, যা মূলত উত্তর ভারতের হিমাচল প্রদেশ রাজ্যের কুলু জেলার কুলু উপত্যকাকে কেন্দ্র করে বসবাসকারী জনগোষ্ঠীর ভাষা৷ ইউনেস্কো এই ভাষাটিকে ভারতের অধিকতর বিপন্ন ভাষাগুলির তালিকাভুক্ত করেছে৷   লিপি  কুলুবী ভাষার জন্য ব্যবহৃত মূল লিপি হলো টাকরী লিপির একটি বিশেষ স্থানীয় প্রকার, যা কুলুবী বা কুলুই লিপি নামে পরিচিত৷ thumb|কুলুই লিপিতে লেখা একটি নমুনা|alt=|center তবে ভারতের স্বাধীনতা লাভের পর দেবনাগরী লিপি এই লিপিটিকে প্রতিস্থাপিত করে৷  জনসংখ্যা কুলুই ভাষাভাষী লোক মূলত কুলু অঞ্চলে থাকেন৷ ২০১১ খ্রিস্টাব্দের জনগণনা অনুযায়ী ভারতে কুলুই ভাষাভাষীর সংখ্যা ১,৯৬,২৯৫ জন, যেখানে ২০০১ খ্রিস্টাব্দে এই জনসংখ্যা ছিলো ১,৭০,৭৭০ জন৷ জন সচেতনতার অভাবে যথেষ্ট সংখ্যক লোক নিজেদের হিন্দি এবং পাহাড়ী ভাষা (পাহাড়ি মূলত হিমাচলের ভাষাগুলিকে একত্রিত করতে কেন্দ্রীয় সরকার প্রবর্তিত নাম) বলে উল্লেখ করেছেন৷  ভারত - ১,৯৬,২৯৫ হিমাচল প্রদেশ - ১,৯৬,০০০ (২.৮৬%) কুলু জেলা - ১,৯৪,০৪৯ (৪৪.৩১%)  মানালি ব্লক - ২৮,০৪১ (৫৪.২৮%)  কুলু ব্লক - ১,৪৯,৭৭৬ (৭২.৪৫%)  সইঞ্জ ব্লক - ১৫,৭৮৬ (৬০.৯৩%)   বর্তমান অবস্থা  কুলুই ভাষাটি সাধারণভাবে পাহাড়ি অথবা হিমাচলি ভাষা নামে পরিচিত। তবে কারো কারো মতে বৃহত্তর পাঞ্জাবির ডোগরি ভাষার একটি উপভাষা। এই ভাষাটি কোন সরকারি পদমর্যাদা নেই এবং এটি বর্তমানে হিন্দি ভাষার একটি উপভাষা হিসেবে পরিগণিত হয়। ইউনেস্কোর তথ্য অনুসারে এই ভাষাটি বিপন্ন ভাষার তালিকাভুক্ত, যার অর্থ অধিকাংশ কুলুই ভাষাভাষী শিশুরা নিজের মাতৃভাষায় প্রাথমিক শিক্ষালাভে অক্ষম।  ভারতের সংবিধানের অষ্টম তফসিলে পাহাড়ী হিমাচলি ভাষাগুলির অন্তর্ভুক্তির জন্য ২০১০ খ্রিস্টাব্দে সিংহভাগ সম্মতিতে বিষয়টি রাজ্য বিধানসভায় উপস্থাপিত হয়৷ ছোটো ছোট সংস্থাগুলির দাবীকে বাদ দিতে সরকারীভাবে বিশেষ ঐই ভাষাগুলি সংরক্ষণ ও মান্যতা দানের কোনো বড় পদক্ষেপ নেওয়া হয় নি৷ রাজনৈতিক প্রভাবে ভাষাগুলির অধিকাংশের সাথেই হিন্দি ভাষাগোষ্ঠীর কোনরূপ পারস্পরিক সম্পর্ক না থাকলেও পাহাড়ি এই ভাষাগুলি হিন্দি ভাষার অন্তর্গত একেকটি উপভাষা হয়ে রয়েছে৷  তথ্যসূত্র  বিষয়শ্রেণী:পাহাড়ী ভাষা বিষয়শ্রেণী:হিমাচল প্রদেশের ভাষা বিষয়শ্রেণী:ভারতের ভাষা বিষয়শ্রেণী:উত্তর ইন্দো-আর্য ভাষা বিষয়শ্রেণী:ভারতের বিপন্ন ভাষা বিষয়শ্রেণী:দেবনাগরী লিপিতে লেখা ভাষা
থাম্ব|অস্ট্রেলিয়ার ধর্মভিত্তিক মানচিত্র অস্ট্রেলিয়ার প্রায় দুই-তৃতীয়াংশ জনগণ অন্তত মৌখিকভাবে (৬৪%) খ্রিস্ট-ধর্মের অণুসারী। কিন্তু প্রায় এক-তৃতীয়াংশ (৩০%) লোক কোন ধর্মের সাথেই একাত্মতা প্রদর্শন করে না। Gladigau K., West, Dr B., Flinders Social Monitor, No. 8, April 2007 (ISSN 1834-3783), smpf.flinders.edu.au/docs/No8%20Apr%2007.pdf বাকীরা বিভিন্ন ধর্মের অণুসারী এবং এদের মধ্যে মুসলমান ও বৌদ্ধ সম্প্রদায়ের দ্রুত বর্ধনশীল। Australian Christian Lobby, Voice for values 2003 - 2008, http://www.acl.org.au/national/browse.stw?article_id=15561    তথ্যসূত্র   বিষয়শ্রেণী:দেশ অনুযায়ী ধর্মবিশ্বাস বিষয়শ্রেণী:অস্ট্রেলিয়া বিষয়শ্রেণী:ওশেনিয়ার ধর্মবিশ্বাস বিষয়শ্রেণী:অস্ট্রেলিয়ায় ধর্ম বিষয়শ্রেণী:অস্ট্রেলিয়ার জনপরিসংখ্যান
নসরুল্লা রানা (জন্ম ১১ সেপ্টেম্বর ২০০২) হংকংয়ের ক্রিকেটার।  ২০১৯ সালের সেপ্টেম্বরে, ২০১৯-২০ ওমান পাঁচদেশীয় সিরিজ ও সংযুক্ত আরব আমিরাতে অনুষ্ঠিত ২০১৯ আইসিসি টি২০ বিশ্বকাপ বাছাইপর্ব উভয় প্রতিযোগিতার জন্য হংকংয়ের টুয়েন্টি২০ আন্তর্জাতিক (টি২০আই) স্কোয়াডে তাকে নির্বাচিত করা হয়েছিল।  তিনি হংকংয়ের হয়ে ওমানের বিপরীতে টুয়েন্টি২০ আন্তর্জাতিক ক্রিকেটে নিজের অভিষেক করে ৫ অক্টোবর ২০১৯ তারিখে।   তথ্যসূত্র    বহিঃসংযোগ      বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:হংকংয়ের টুয়েন্টি২০ আন্তর্জাতিক ক্রিকেটার বিষয়শ্রেণী:হংকংয়ের ক্রিকেটার বিষয়শ্রেণী:জীবিত ব্যক্তি বিষয়শ্রেণী:২০০২-এ জন্ম
রুপবাটি ইউনিয়ন বাংলাদেশের রাজশাহী বিভাগের সিরাজগঞ্জ জেলার শাহজাদপুর উপজেলার অন্তর্গত একটি ইউনিয়ন পরিষদ। এটি ৩৪.০৫ বর্গকিমি (১৩.১৫ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৩,২০৬ জন। ইউনিয়নটিতে মোট গ্রামের সংখ্যা ২২টি ও মৌজার সংখ্যা ২০টি।  গ্রামসমূহ  বিন্যাদাইড়   চকআয়মা  বিলকলমি  খামারশানিলা  রামখারুয়া  চয়ড়া  শেলাচাপড়ী  ভুলবাকুটিয়া  আহম্মদপুর  মোয়াকোলা  সদামারা  চর ধুনাইল  আড়ুয়াপাঙ্গাসী  শুকলাই  শুকলহাট  নরসিংহপাড়া  বড় ধুনাইল  আন্ধারমানিক  করশালিকা  বাগধুনাইল ছোট বিন্যাদাইড়  বাঘাবাড়ি  তথ্যসূত্র  বহিঃসংযোগ  অফিসিয়াল ওয়েবসাইট  বিষয়শ্রেণী:শাহজাদপুর উপজেলার ইউনিয়ন